**Mini****stru kabineta noteikumu „Noteikumi par darbības programmas "Uzņēmējdarbība un inovācijas" papildinājuma 2.1.1.1.aktivitātes "Atbalsts zinātnei un pētniecībai" otro projektu iesniegumu atlases kārtu” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu „Grozījumi Ministru kabineta 2013.gada 3.janvāra noteikumos Nr.14 "Noteikumi par darbības programmas "Uzņēmējdarbība un inovācijas" papildinājuma 2.1.1.1.aktivitātes "Atbalsts zinātnei un pētniecībai" otro projektu iesniegumu atlases kārtu” projekts (turpmāk – noteikumu projekts) sagatavots saskaņā ar Eiropas Savienības struktūrfondu un Kohēzijas fonda vadības likuma 18.panta 10.punktu un Ministru kabineta 2013.gada 20.augusta sēdes protokollēmumu (prot. Nr.45 97.§) "Informatīvais ziņojums "Par Eiropas Savienības struktūrfondu un Kohēzijas fonda, Eiropas Ekonomikas zonas finanšu instrumenta, Norvēģijas finanšu instrumenta un Latvijas un Šveices sadarbības programmas apguvi līdz 2013.gada 30.jūnijam"". |
| 2. | Pašreizējā situācija un problēmas | Ministru kabineta 2013.gada 3.janvāra noteikumu Nr.14 „Noteikumi par darbības programmas „Uzņēmējdarbība un inovācijas” papildinājuma 2.1.1.1.aktivitātes „Atbalsts zinātnei un pētniecībai” otro projektu iesniegumu atlases kārtu” (turpmāk – noteikumi Nr.14) 12.punkts nosaka, ka 2.1.1.1.aktivitātes „Atbalsts zinātnei un pētniecībai” otrās projektu iesniegumu atlases kārtas (turpmāk – 2.1.1.1.aktivitāte) ietvaros īstenotos projektus finansē no Eiropas Reģionālās attīstības fonda (turpmāk – ERAF), kura pieejamais virssaistību apjoms ir 14 221 838  lati un pieejamais Eiropas Reģionālās attīstības fonda (turpmāk – ERAF) finansējums ir 2 931 113 latu.  Koalīcijas darba grupas par ES struktūrfondu un Kohēzijas fonda jautājumiem 2013.gada 14.augusta sēdē panākta konceptuāla vienošanās par 2.1.1.1.aktivitātei pieejamā virssaistību finansējuma pārdali un 2.1.1.3.1.apakšaktivitātes „Zinātnes infrastruktūras attīstība” (turpmāk – 2.1.1.3.1.aktivitāte) ietvaros pieejamā ERAF finansējuma novirzīšanu 2.1.1.1.aktivitātes īstenošanai. Saskaņā ar Ministru kabineta 2013.gada 20.augusta sēdes Nr.45 protokollēmuma 97.§ 10.punktu virssaistību pārdale ietver:  1) 2 634 258 latu pārdale saistībā ar sociālekonomisko risku mazināšanu, ja AS „Liepājas Metalurgs” tiek sākts maksātnespējas process;  2) 4 582 162 latu pārdale uz Labklājības ministrijas pārziņā esošo aktīvo nodarbinātības un preventīvo bezdarba samazināšanas pasākumu īstenošanai 2014.gadā;  3) 709 725 latu novirzīšanu 1.2.1.1.4.apakšaktivitātei „Sākotnējās profesionālās izglītības pievilcības veicināšana” (turpmāk – 1.2.1.1.4.apakšaktivitāte), lai nodrošinātu mērķstipendijas izmaksu profesionālās izglītības iestāžu izglītojamajiem;  4) 6 290 275 latu novirzīšanu 1.1.1.2.aktivitātes „Cilvēkresursu piesaiste zinātnei” otrajai projektu iesniegumu atlases kārtai (turpmāk – 1.1.1.2.aktivitāte), lai sniegtu atbalstu finansējuma trūkuma dēļ noraidītiem pētniecības projektiem, vienlaicīgi paredzot finansējuma, kas nepieciešams 2.1.1.1.aktivitātes „Atbalsts zinātnei un pētniecībai” ietvaros iesniegto projektu īstenošanai, pārdali no 2.1.1.3.1.apakšaktivitātes „Zinātnes infrastruktūras attīstība” ietvaros pieejamā finansējuma.  IZM ierosina no 2.1.1.3.1.apakšaktivitātes „Zinātnes infrastruktūras attīstība” uz 2.1.1.1.aktivitāti „Atbalsts zinātnei un pētniecībai” pārdalīt 15 879 791 latu, tādējādi palielinot 2.1.1.1.aktivitātei pieejamo ERAF finansējuma apmēru no 2 931 113 latiem uz 18 702 693 latiem.  2.1.1.1.aktivitātei pieejamais finansējums nepieciešams 2.1.1.1.aktivitātes trešās kārtas īstenošanai, lai sekmētu darbības programmas "Uzņēmējdarbība un inovācijas" papildinājumā aktivitātes plānoto rezultātu rādītāju sasniegšanu, kā arī zinātnes un ražošanas integrāciju, ko nodrošina plānotie rezultāti: intelektuālā īpašuma licences līgumi, jaunas tehnoloģijas un produkti (preces un pakalpojumi) un sagaidāmie inovācijas ietekmes veidi, tai skaitā: eksporta palielināšanās, produktivitātes pieaugums, materiālu un enerģijas patēriņa uz vienu saražoto vienību samazināšanās, kaitējuma apkārtējai videi samazināšanās.  Saskaņā ar Kopienas nostādnēm par valsts atbalstu pētniecībai, attīstībai un inovācijai (publicētas Eiropas Savienības Oficiālajā Vēstnesī 2006.gada 30.decembrī, Nr. C 323/1) (turpmāk – Nostādnes) pētniecības organizāciju pamatdarbībām parasti nav saimniecisks raksturs, *„jo īpaši izglītībai nolūkā panākt personāla daudzuma un kvalifikācijas pieaugumu; neatkarīgu P&A veikšanai, lai gūtu vairāk zināšanu un labāku sapratni … un zināšanu un tehnoloģiju pārneses darbībām* (zināšanu pārvaldība), ja, veicot zināšanu un tehnoloģiju, nodrošina šādu Nostādņu nosacījumu[[1]](#footnote-1) izpildi:  1. tehnoloģiju pārneses darbībām (licencēšana, uzlabojumi vai pētniecības organizācijas radīto zināšanu citi pārvaldības veidi) ir iekšējs raksturs (Nostādņu 3.1.1.sadaļa). Saskaņā ar Nostādņu 25.zemsvītras piezīmi *„Ar iekšējo darbību Komisija saprot situāciju, kad pētniecības organizācijas* zināšanu *pārvaldību veic vai nu šīs organizācijas nodaļa vai meitasuzņēmums, vai to veic kopīgi ar citām pētniecības**organizācijām. Līgumu slēgšana ar trešām pusēm par noteiktiem pakalpojumiem atklātā konkursā neizjauc šo darbību iekšējo raksturu”;*  2. juridiskas personas, tai skaitā privāto tiesību subjekta, atbilstību pētniecības organizācijas statusam vērtē atbilstoši Nostādņu 2.2.sadaļas d)punktam (Komisijas Regulas Nr.800/2008 30.panta 1.punktam):”“*pētniecības organizācija” ir tāda struktūra, … kura galvenais uzdevums neatkarīgi no tā juridiskā statusa (vai tas ir publisko vai privāto tiesību subjekts) vai finansēšanas veida ir veikt fundamentālos pētījumus, rūpnieciskos pētījumus vai eksperimentālo izstrādni, un izplatīt to rezultātus mācību, publikāciju vai tehnoloģiju nodošanas veidā; visa peļņa tiek atkārtoti investēta šajā darbībā, tās rezultātu izplatīšanā vai mācībās; uzņēmumiem, kas var ietekmēt šādu struktūru, piemēram, būdami tās akcionāri vai dalībnieki, nedrīkst būt piekļuves priekšrocību attiecībā uz šādas struktūras pētījumu kapacitāti vai tās radītajiem pētniecības rezultātiem”.* Tādējādi, ja struktūra atbilst pētniecības organizācijas definīcijai, proti, tā nodrošina, ka 1) meitas uzņēmumam („*kurā ir liela privātā līdzdalība”*) nav piekļuves priekšrocību attiecībā uz struktūras pētījumu kapacitāti vai tās radītajiem pētniecības rezultātiem, 2) visus ieņēmumus reinvestē pamatdarbībā (pētniecībā un zināšanu un tehnoloģiju pārnesē), *pētniecības organizācijas* zināšanu *pārvaldībai, ko veic šīs organizācijas meitasuzņēmums,* ir ne-saimniecisks (iekšējs) raksturs;  3. pētniecības organizācijas par visām licenciātam (trešajai pusei) nodotajām ekonomiskajām priekšrocībām saņem tādu kompensāciju (atlīdzību), kas ir līdzvērtīga tirgus cenai par intelektuālā īpašuma tiesībām, kas izriet no licenciāra projekta ietvaros veiktās darbības (Nostādņu 3.2.2.sadaļas 3.punkts). Saskaņā ar Nostādņu 29.zemsvītras piezīmi: „*Kompensācija, kas ir līdzvērtīga tirgus cenai par intelektuālā īpašuma tiesībām attiecas uz kompensāciju par visām ekonomiskajām priekšrocībām no šīm tiesībām. Ievērojot vispārējos valsts atbalsta principus un ņemot vērā raksturīgās grūtības, nosakot objektīvi tirgus cenu intelektuālā īpašuma tiesībām, Komisija uzskatīs, ka šis nosacījums ir izpildīts, ja pētniecības organizācija kā pārdevējs veiks pārrunas, lai iegūtu maksimālu labumu tajā brīdī, kad tiek noslēgts līgums”*;  4. visus ienākumus no šīm darbībām atkārtoti iegulda pētniecības organizācijas pamatdarbībā.  Tādējādi pētniecības organizācijas pētniecības projektam nav saimniecisks raksturs, ja:  4.1. pētniecības organizācija pētniecības projektu īsteno individuāli, tādējādi nodrošinot, ka pētniecības organizācija aktivitātes ietvaros īstenos neatkarīgu pētniecību, un izslēdzot ekskluzīvu licences līgumu slēgšanu ar sadarbības partneri – komersantu;  4.2. projekta ietvaros veiktās aktivitātes/darbības atbilst pētniecības organizācijas nesaimnieciskajai pamatdarbībai - pētniecība un zināšanu un tehnoloģiju pārnese;  4.3. nodrošina, ka pētniecības rezultātā iegūto zināšanu un tehnoloģiju pārneses darbībām nav saimniecisks raksturs:  – līgumu slēgšana ar trešām pusēm (licenciātu) , kas noteikts atklātā konkursā (Nostādņu 25.zemsvītras piezīme);  –nosakot objektīvi intelektuālā īpašuma tiesību tirgus cenu, pētniecības organizācija kā pārdevējs veic pārrunas, lai iegūtu maksimālu labumu tajā brīdī, kad tiek noslēgts līgums (Nostādņu 29.zemsvītras piezīme). Lai pamatotu, ka pētniecības organizācija no intelektuālā īpašuma tiesībām gūst maksimāli labumu, pētniecības organizācija dokumentē intelektuālā īpašuma izsoli, kas iever šādus dokumentus:   1. licenciāra cenu piedāvājumi un noteikumi; 2. licenciāta priekšlikumi; 3. sapulču protokoli; 4. lēmumu pieņemšanas dokumenti; 5. informācija par analogiem intelektuālā īpašuma licences līgumiem, tai skaitā tirgus cenas noteikšanas principi u.c.   Ņemot vērā iepriekš minēto, ierosinām harmonizēt ES un nacionālās tiesību normas, nosakot, ka 2.1.1.1.aktivitātes ietvaros atbalstu sniedz ne tikai ar saimniecisku darbību saistītiem projektiem, bet arī ar saimniecisku darbību nesaistītiem projektiem, ja rezultātiem ir augsts komercializācijas potenciāls, ko raksturo pētniecības organizācijas noslēgto intelektuālā īpašuma licences līgumu skaits. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar |
| 4. | Tiesiskā regulējuma mērķis un būtība | Noteikumu projekts:  1. paredz precizēt 2.1.1.1.aktivitātei pieejamā finansējuma apmēru:  – pārdalot virssaistību finansējumu, kā rezultātā virssaistību finansējuma apmērs samazinās līdz 5 418 latiem; un  – palielinot pieejamo ERAF finansējuma apmēru no 2 931 113 latiem uz 18 702 693 latiem.  2. nosaka kārtību, kādā īsteno 2.1.1.1.aktivitātes trešo projektu iesniegumu atlases kārtu;  3. paredz labvēlīgākus nosacījumus:  3.1. pētniecības organizācijām, nosakot, ka pētniecības organizācija 2.1.1.1.aktivitātes trešās kārtas ietvaros var īstenot ar saimniecisku darbību nesaistītu projektu, ja:  – pētniecības organizācija projektu īsteno individuāli;  – projekta ietvaros veiktās darbības atbilst pētniecības organizācijas ne-saimnieciskajai pamatdarbībai, kas ietver pētniecību un pētniecības rezultātu izplatīšanu (nodošanu) zināšanu un tehnoloģiju pārneses veidā;  – pētniecības organizācija nodrošina, ka zināšanu un tehnoloģiju pārneses darbībām nepiemīt saimniecisks raksturs;  – pētniecības organizācija veic finanšu analīzi un nosaka finansējuma deficīta apjomu, kas attiecināms finansēšanai no ERAF;  3.2. komersantiem, paaugstinot ERAF pieejamību, ko nodrošina projekta minimālā ERAF apmēra samazināšana un pieļaujamā ERAF apmēra aprēķina nosacījumu maiņa;  4. nosaka kārtību, kādā īsteno ar saimniecisku darbību saistītu un ar saimniecisku darbību nesaistītu projektu, paredzot, ka nesaimnieciskā projekta gadījumā ERAF atbalsta intensitāte ERAF n = 92,5 % (analogi kā 2.1.1.1.aktivitātes 1.kārtā);  5. nosaka kārtību, kādā nesaimnieciskā projekta gadījumā aprēķina finansējuma deficīta apjomu, kas attiecināms finansēšanai no ERAF;  6. paredz paplašināt noteikumu Nr.14 2.punktā iekļauto terminu klāstu;  7. paredz precizēt trešās kārtas projekta ieviešanas progresa rādītāju kontroles periodu no 12 mēnešiem uz 6 mēnešiem;  8. ietver 2.1.1.1.aktivitātes trešās kārtas projektu iesniegumu veidlapu;  9. lai nodrošinātu MK N 14 15.2.apakšpunktā iekļauto normu skaidrību un uztveramību, nosaka kādu daļu (procentos) no komersanta interesēs īstenota projekta var veidot konkursa kārtībā noteiktās zinātniskās institūcijas īstenotais līgumpētījums. Līgumpētījuma izmaksas sadalījumā pa atbalstāmajām darbībām un pētniecības kategorijām detalizēti norāda projekta iesnieguma 7.4.1.sadaļā un 1.pielikuma C daļas I. un II. sadaļā;  10. precizē atlīdzības attiecināmības nosacījumus.  2.1.1.1.aktivitātes trešās projektu iesniegumu atlases kārtā pilnībā piemērojami 2.1.1.1.aktivitātes otrās atlases kārtas projektu iesniegumu vērtēšanas kritēriji (attiecībā 1:1), kas ir apstiprināti Eiropas Savienības struktūrfondu un Kohēzijas fonda Uzraudzības komitejas 2012.gada 12.oktobra rakstiskās procedūras laikā (UK 09.11.2012.lēmums Nr. L - 2012/14).  Ar saimniecisku darbību nesaistīta projekta atbilstība noteikumu nosacījumiem tiks vērtēta atbilstoši noteikumu Nr.14 6.pielikumā noteiktajiem administratīvajiem, atbilstības un kvalitātes kritērijiem, kā arī ņemot vērā specifiskos noteikumu nosacījumus, tai skaitā:  1. projekta iesniedzēja atbilstība – 2.15.1apakšpunkts; 2. darbību atbilstība – noteikumu 2.1.1; 2.16.1 apakšpunkts;15.1punkts;  3. ERAF intensitāte/apmērs – 20.1punkts, 22.3.apakšpunkts;  4. izmaksu attiecināmība – 33.1punkts;  5. kvalitātes kritēriji – noteikumu Nr.14 6.pielikuma 1., 2., 3., 4., 5., 6., 11., 12., 13.punktā, 7.2., 8.2., 9.2., 10.2. un 10.3.apakšpunktā noteiktie kritēriji. |
| 5. | Projekta izstrādē iesaistītās institūcijas | Izglītības un zinātnes ministrija, Latvijas Zinātnes padome, Valsts zinātnisko institūtu asociācija, Latvijas Universitāšu asociācija. |
| 6. | Iemesli, kādēļ netika nodrošināta sabiedrības līdzdalība | Noteikumu projekts neierobežo sabiedrības pārstāvju tiesības. |
| 7. | Cita informācija | Gadījumā, ja 2.1.1.1.aktivitātes ietvaros tiks lauzti līgumi vai vienošanās par projektu īstenošanu vai esošo projektu ietvaros tiks konstatētas neatbilstības, finansējums par lauzto līgumu un/vai vienošanās par projektu īstenošanu un konstatēto neatbilstību apjomu netiks novirzīts papildu darbību finansēšanai esošo projektu ietvaros. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Komersanti un Zinātnisko institūciju reģistrā reģistrētaszinātniskās institūcijas, zinātnē nodarbinātie darbinieki.  Mērķa grupas aptuvens īpatsvars ir 0,66% no kopējiem ekonomiski aktīviem iedzīvotājiem |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Noteikumu projekts šo jomu neskar |
| 3. | Tiesiskā regulējuma finansiālā ietekme | Noteikumu projektam ir pozitīva ietekme uz projekta iesniedzēju un sadarbības partneri (komersantu un zinātnisko institūciju), jo tiek nodrošināta iespēja saņemt ERAF atbalstu pētniecības īstenošanai un rūpnieciskā īpašuma tiesību nostiprināšanai, lai sekmētu jaunu produktu un tehnoloģiju izstrādi un ieviešanu ražošanā vai pakalpojumu sniegšanā, kas tiešā veidā veicina Latvijas tautsaimniecības attīstību, vienlaikus sekmējot pētniecības intelektuālā potenciāla attīstību. |
| 4. | Tiesiskā regulējuma nefinansiālā ietekme | Noteikumu projekts šo jomu neskar |
| 5. | Administratīvās procedūras raksturojums | Noteikumu projekts šo jomu neskar |
| 6. | Administratīvo izmaksu monetārs novērtējums | Noteikumu projekts šo jomu neskar |
| 7. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | |
| **Rādītāji** | **2012.** | | Turpmākie trīs gadi (tūkst. latu) | | |
| **2013.** | **2014.** | **2015.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | **0** | **0** | **0** | **0** | **0** |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | **0** | **0** | **0** |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2.1.1.1.aktivitātes otrajai un trešajai projektu iesniegumu atlases kārtai pieejamo finansējumu veido virssaistību finansējums 5 418 latu apmērā un ERAF finansējums 18 702 693 latu apmērā.  Minētā ERAF finansējuma apmērs (ERAF2111\_2k+3k) aprēķināts:  1) ņemot vērā MK N 14 noteikto otrajai kārtai pieejamo ERAF finansējumu (ERAF2111\_2k) 2 931 113 latu apmērā;  2) ņemot vērā no 2.1.1.3.1.aktivitātes otrās kārtas pārdalāmo ERAF finansējumu (ERAF21131\_2k) 15 879 791 latu apmērā (nodrošinot atbilstību ar MK 08.05.13. prot. Nr.26.§, izlēdzot lauzto līgumu ERAF);  3) veicot papildu korekciju (ERAFkor\_1k\_2k)108 211 latu apmērā, lai nodrošinātu atbilstību ar DPP noteikto 2.1.1.1.aktivitātei pieejamo kopējo ERAF finansējumu un novērstu ERAF sadalījuma neatbilstības starp 2.1.1.1.aktivitātes pirmo un otro kārtu;  4) izmantojot formulu:  ERAF2111\_2k+3k = ERAF2111\_2kv + ERAF21131\_2k – ERAFkor\_1k\_2k = 2 931 113 + 15 879 791 – 108 211 = 18 702 693.  Pieejamais virssaistību apmērs aprēķināts, ņemot vērā šādas pārdales:   |  |  | | --- | --- | | 2.1.1.1. 2.k. virssaistības | 14 221 838 | | Uz 1.2.1.1.4. pārdalāmais finansējums | -709 725 | | Uz 1.1.1.2. pārdalāmais finansējums | -6 290 275 | | uz LM pārziņā esošo aktivitāti pārdalāmais finansējums | -4 582 162 | | rezerve saistībā ar sociālekonomisko risku mazināšanu AS „Liepājas Metalurgs” | -2 634 258 | | Virssaistību atlikums: 2111\_2k+3k | 5 418 |     Nepieciešamais finansējums maksājumu veikšanai finansējuma saņēmējiem tiks pieprasīts normatīvajos aktos noteiktajā kārtībā no budžeta programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, un pēc attiecīgas pārdales maksājumi finansējuma saņēmējiem tiks veikti no Izglītības un zinātnes ministrijas budžeta apakšprogrammas budžeta programma 62.00.00 „Eiropas Reģionālās attīstības fonda (ERAF) projektu un pasākumu īstenošana” vai budžeta apakšprogramma 62.07.00 „Atmaksas un avansi pašvaldībām vai citiem struktūrfondu finansējuma saņēmējiem par Eiropas Reģionālās attīstības fonda (ERAF) projektu īstenošanu (2007-2013)”.  Aktivitātes otrās un trešās atlases kārtas projektu īstenošanas maksimālais gala termiņš ir 2015.gada 31.augusts. Līgumus par projektu īstenošanu plānots noslēgt 2014.gadā par visu ERAF apjomu. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Izglītības un zinātnes ministrija ir izstrādājusi un vienlaikus virza apstiprināšanai šādu tiesību aktu projektu grozījumus:  – darbības programmas "Uzņēmējdarbība un inovācijas" papildinājums;  - darbības programmas "Cilvēkresursi un nodarbinātība" papildinājums;  – MK 2012.gada 9.oktobra noteikumi Nr.704 „ Noteikumi par darbības programmas "Cilvēkresursi un nodarbinātība" papildinājuma 1.1.1.2.aktivitātes "Cilvēkresursu piesaiste zinātnei" otro projektu iesniegumu atlases kārtu” (turpmāk –MK N 704);  – MK 2011.gada 5.aprīļa noteikumi Nr.266 „Noteikumi par darbības programmas "Uzņēmējdarbība un inovācijas" papildinājuma 2.1.1.3.1.apakšaktivitātes "Zinātnes infrastruktūras attīstība" otro projektu iesniegumu atlases kārtu” (turpmāk –MK N 266);  – MK 2008.gada 21.jūlija noteikumi Nr.578 „Noteikumi par darbības programmas “Cilvēkresursi un nodarbinātība” papildinājuma 1.2.1.1.4.apakšaktivitāti “Sākotnējās profesionālās izglītības pievilcības veicināšana”” (turpmāk – MK N 578). |
| 2. | Cita informācija | Noteikumu projekts virzāms apstiprināšanai Ministru kabineta sēdē vienlaikus ar grozījumiem:  – darbības programmas "Uzņēmējdarbība un inovācijas" papildinājumā, darbības programmas "Cilvēkresursi un nodarbinātība" papildinājumā;  ­ MK N.266, MK N 704, MK N 578. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Ar noteikumu projektu tiks ieviestas šāda Eiropas Savienības tiesību akta prasības:  **– Padomes Regula Nr.1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un atceļ Regulu (EK) Nr.1260/1999 (publicēta Eiropas Savienības Oficiālajā Vēstnesī 2006.gada 31.jūlijā, Nr. L 210/25) (turpmāk –** Regula Nr.1083/2006)**;**  **– Eiropas Parlamenta un Padomes Regula (EK) Nr.1080/2006 par Eiropas Reģionālās attīstības fondu un Regulas (EK) Nr.1783/1999 atcelšanu (publicēta Eiropas Savienības Oficiālajā Vēstnesī 2006.gada 31.jūlijā, Nr. L 210) (turpmāk –** Regula Nr.1080/2006)**;**  **– Komisijas 2006.gada 8.decembra Regulas (EK) Nr.**[**1828/2006**](http://eur-lex.europa.eu/LexUriServ/LexUriServ.do?uri=CELEX:32006R1828:LV:HTML)**, kas paredz noteikumus par to, kā īstenot Padomes Regulu (EK) Nr. 1083/2006, ar ko paredz vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu, un Eiropas Parlamenta un Padomes Regulu (EK) Nr. 1080/2006 par Eiropas Reģionālās attīstības fondu (publicētas Eiropas Savienības Oficiālajā Vēstnesī 2006.gada 27.decembrī, Nr. L 371) (turpmāk – Regula Nr.1828/2006).n** |
| 2. | Citas starptautiskās saistības | Noteikumu projekts šo jomu neskar |
| 3. | Cita informācija | **Ar noteikumu projektu tiks ieviestas arī Kopienas nostādņu par valsts atbalstu pētniecībai, attīstībai un inovācijai (publicētas Eiropas Savienības Oficiālajā Vēstnesī 2006.gada 30.decembrī, Nr. C 323/1) nosacījumi, tai skaitā 3.1.sadaļas ievaddaļas, 28. un 29.zemsvītras piezīmju, 3.2.1. un 3.2.2.sadaļas nosacījumi** |

|  |  |  |  |  |
| --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | **–**Regula Nr.1083/2006**;**  **–**Regula Nr.1080/2006**;**  **– Regula Nr.**[**1828/2006**](http://eur-lex.europa.eu/LexUriServ/LexUriServ.do?uri=CELEX:32006R1828:LV:HTML)**.** | | | |
| A | | B | C | D |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1083/2006 55.pants | | Noteikumu projekta 14.punkts (noteikumu Nr.14 15.14.apakšpunkts) | ieviestas pilnībā | neparedz stingrākas prasības |
| Regulas Nr.1080/2006 7.pants | | Noteikumu projekta 21., 24.punkts (noteikumu Nr.14 25.7.apakšpunkts 33.1punkts) | ieviestas pilnībā | neparedz stingrākas prasības |
| Regulas Nr.[1828/2006](http://eur-lex.europa.eu/LexUriServ/LexUriServ.do?uri=CELEX:32006R1828:LV:HTML) XXI. pielikuma E.1.2.sadaļa | | Noteikumu projekta 1.pielikuma (noteikumu Nr. 14 1.1pielikums) 7.3.1.apakšpunkts) |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | | Lai sniegtu valsts atbalstu pētniecībai, attīstībai un inovācijām, kā arī piešķirtu ERAF līdzfinansējumu, dalībvalstij ir dalībvalstij ir obligāti jāpiemēro:  Regula Nr.800/2008;  Regula Nr.1083/2006;  **Regula Nr.1995/2006.** | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Paziņojumu Eiropas Komisijai (turpmāk – EK) nav nepieciešams sniegt, jo Noteikumu projekts saskaņā ar Komisijas Regulas Nr.800/2008 3.pantu ir atbrīvots no iepriekšējas paziņošanas EK.  Saskaņā ar Komisijas Regulas Nr.800/2008 9.pantu 20 darba dienu laikā pēc Ministru kabineta noteikumu spēkā stāšanās Eiropas Komisijai ir jānosūta kopsavilkuma informācija par atbalsta pasākumu. | | |
| Cita informācija | | **Ar noteikumu projektu tiks ieviestas arī Kopienas nostādņu par valsts atbalstu pētniecībai, attīstībai un inovācijai (publicētas Eiropas Savienības Oficiālajā Vēstnesī 2006.gada 30.decembrī, Nr. C 323/1) nosacījumi, tai skaitā 25., 28. un 29.zemsvītras piezīmju, 3.1.1., 3.2.1. un 3.2.2.sadaļas nosacījumi** | | |

Anotācijas V sadaļas 2.tabula – nav attiecināms

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Sabiedrības informēšana par projekta izstrādes uzsākšanu | Informācija par Eiropas Savienības struktūrfondu aktivitāšu īstenošanu 2007.-2013.gadam pieejama Izglītības un zinātnes ministrijas tīmekļa vietnē <http://esfondi.izm.gov.lv>. |
| 2. | Sabiedrības līdzdalība projekta izstrādē | Noteikumu projekts šo jomu neskar |
| 3. | Sabiedrības līdzdalības rezultāti | Tiesību akta projekts nosūtīts nozaru asociācijām viedokļa sniegšanai. |
| 4. | Saeimas un ekspertu līdzdalība | Noteikumu projekts šo jomu neskar |
| 5. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Izglītības un zinātnes ministrija, Valsts izglītības attīstības aģentūra un projekta iesniedzēji – komersanti un pētniecības organizācijas. |
| 2. | Projekta izpildes ietekme uz pārvaldes funkcijām | Projekta izpilde tiks nodrošināta Izglītības un zinātnes ministrijas un Valsts izglītības attīstības aģentūras funkciju ietvaros. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide | Netiks radītas jaunas institūcijas, funkcijas tiks izpildītas Izglītības un zinātnes ministrijas un Valsts izglītības attīstības aģentūras funkciju ietvaros. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija | Noteikumu projekts šo jomu neskar |

|  |  |  |
| --- | --- | --- |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Noteikumu projekts šo jomu neskar |
| 6. | Cita informācija | Nav |

Izglītības un zinātnes ministrs  Vj.Dombrovskis

Vīza: Valsts sekretāre  S.Liepiņa

18.09.2013 9:30

I.Švirksta

67047882, inta.svirksta@izm.gov.lv

1. Normas iekļautas šādos nacionālajos normatīvajos aktos: 07.07.2009. MK noteikumi Nr.752 "Noteikumi par darbības programmas "Uzņēmējdarbība un inovācijas" papildinājuma 2.1.1.1.aktivitāti "Atbalsts zinātnei un pētniecībai""; 09.10.2012. MK noteikumi Nr.704 "Noteikumi par darbības programmas "Cilvēkresursi un nodarbinātība" papildinājuma 1.1.1.2.aktivitātes "Cilvēkresursu piesaiste zinātnei" otro projektu iesniegumu atlases kārtu" [↑](#footnote-ref-1)